Πρωθυπουργός της Αμπχαζίας

Ο πρωθυπουργός της Αμπχαζίας είναι ο ντε φάκτο αρχηγός κυβέρνησης της μερικώς αναγνωρισμένης Δημοκρατίας της Αμπχαζίας, η οποία είναι de jure μέρος της Γεωργίας.

Ιστορία

Κυβέρνηση του Προέδρου Βλαντισλάβ Αρτζίνμπα
Ενώ την προεδρία κατείχε ένας άνδρας – ο Βλαντισλάβ Αρτζίνμπα – από το 1994 έως το 2005, η θέση του πρωθυπουργού άλλαξε χέρια αρκετές φορές κατά τη διάρκεια αυτής της περιόδου. Δημιουργήθηκε με την έγκριση του Συντάγματος της Αμπχαζίας τον Νοέμβριο του 1994 και ο Γκενάντι Γκαγκούλια διορίστηκε στη θέση τον Ιανουάριο του 1995.

Κυβέρνηση του Προέδρου Σεργκέι Μπαγκάπς
Αφότου ο Σεργκέι Μπαγκάπς διαδέχθηκε τον Αρτζίνμπα στην προεδρία τον Φεβρουάριο του 2005, διόρισε τον Αλεξάντερ Ανκβάμπ ως πρωθυπουργό. Ο Ανκβάμπ ήταν ο υποψήφιος αντιπρόεδρος του Μπαγκάπς στις προεδρικές εκλογές του 2009 και όπως απαιτείται από το νόμο, τέθηκε σε αναστολή από τη θέση του επίσημα στις 11 Νοεμβρίου και τα καθήκοντά του τα ασκούσε ο Πρώος Αντιπρόεδρος της Κυβέρνησης Λεονίντ Λακερμπάια. Οι Μπάγκαπς και Ανκβάμπ κέρδισαν τις εκλογές και στις 13 Φεβρουαρίου 2010, τον Ανκβάμπ διαδέχθηκε ο επί μακρόν υπουργός Εξωτερικών Σεργκέι Σάμπα.

Κυβέρνηση του Προέδρου Αλεξάντερ Ανκβάμπ
Έπειτα από την ήττα του Σεργκέι Σάμπα στις προεδρικές εκλογές του 2011 από τον Αλεξάντερ Ανκβάμπ, ο Λεονίντ Λακερμπάια έγινε πρωθυπουργός.

Στις 2 Ιουνίου 2014 ο Λακερμπάια παραιτήθηκε ως αποτέλεσμα της Αμπχαζιανής Επανάστασης και ο αντιπρόεδρος της κυβέρνησης Βλαντιμίρ Ντέλμπα διορίστηκε ως υπηρεσιακός πρωθυπουργός.

Κυβέρνηση του Προέδρου Ραούλ Χατζίμπα
Οι  προεδρικές εκλογές του 2014 κερδήθηκαν από τον αρχηγό της αντιπολίτευσης Ραούλ Χατζίμπα, ο οποίος στις 29 Σεπτεμβρίου 2014 διόρισε τον Μπεσλάν Μπούτμπα νέο πρωθυπουργό. Ωστόσο, υπήρχαν φήμες για παραίτηση του Μπούτμπα σχεδόν από την αρχή της θητείας του, που εξηγούνται ποικιλοτρόπως από τη διαμάχη για την εξουσία μεταξύ Μπούτμπα και Χατζίμπα και από την υποτιθέμενη κακή απόδοση του Μπούτμπα ως πρωθυπουργού. Ο Μπούτμπα απολύθηκε τελικά από τον Πρόεδρο Χατζίμπα στις 16 Μαρτίου 2015 και αντικαταστάθηκε προσωρινά από τον Πρώτο Αντιπρόεδρο Σαμίλ Ατζίνμπα. Σε συνέντευξη Τύπου στη συνέχεια, ο Μπούτμπα είπε ότι είχε ενημερώσει τον Χατζίμπα για την πρόθεσή του να παραιτηθεί. Ισχυρίστηκε ότι η προεδρική διοίκηση είχε αναλάβει πολλές από τις αρμοδιότητες του πρωθυπουργού, δημιουργώντας μια «δεύτερη κυβέρνηση». Στις 20 Μαρτίου ο Χατζίμπα διόρισε το βουλευτή και πρώην πρόεδρο του κόμματος Ενωμένη Αμπχαζία, Αρτούρ Μικβάμπια, ως διάδοχο του Μπούτμπα.
Έπειτα από μια επικείμενη πρόταση μομφής εναντίον του, την εισβολή στο υπουργείο Εσωτερικών από ακτιβιστές της αντιπολίτευσης και ένα αποτυχημένο δημοψήφισμα για πρόωρες προεδρικές εκλογές, ο Μικβάμπια ανακοίνωσε την παραίτησή του από πρωθυπουργός στις 26 Ιουλίου 2016, η οποία έγινε δεκτή την ίδια ημέρα από τον Χατζίμπα. Σε συνέντευξη με το Caucasian Knot, ο Μικβάμπια δήλωσε ότι οι σφοδρές αναταραχές στην κοινωνία προκλήθηκαν από τις κυβερνητικές προσπάθειες για την εποικοδομητική βελτίωση της οικονομικής κατάστασης στην Αμπχαζία με μέτρα όπως η εισαγωγή του ΦΠΑ, το ότι δεν ήθελε να εργαστεί υπό συνθήκες όπου η ίδια η κοινωνία καθυστέρησε την ανάπτυξη και ότι ήλπιζε ότι η παραίτησή του θα καταλάγιαζε τις εντάσεις. Ο Χατζίμπα επαναδιόρισε τον Ατζίνμπα ως υπηρεσιακό πρωθυπουργό. Στις 5 Αυγούστου διόρισε πρωθυπουργό τον Μπεσλάν Μπάρτσιτς.

Κατάλογος πρωθυπουργών της Αμπχαζίας

Παραπομπές 

Πρωθυπουργ